Han var søn af [[lensmand]]en [[Jep Jensen Ravensberg]]. Efter [[Skibbykrøniken]]s beretning studerede han i sin ungdom i [[Køln]] (der immatrikuleredes en ''Johannes Jacobi de Dacia'' ved denne bys [[Universität zu Köln|universitet]] [[1471]]) og indgik under sit ophold her et formelt ægteskab med en usædelig kvinde; hans [[hovmester]] rejste derpå hjem med ham, men kvinden fulgte efter, så Johan Jepsens far måtte betale en stor sum penge for at få hende til at vende tilbage til Køln. Der er dog intet, som tyder på, at denne hændelse har været nogen hindring for Johan Jepsens gejstlige løbebane. I [[1480]] betegnes han blot som, hr. Johan præst på [[Kyndbyholm]] og [[1483]] som hr. Johan Jepsen i Kyndbygård, begge dele efter hans forældres ejendom i [[Horns Herred (Sjælland)|Horns Herred]] på [[Sjælland]], hvor han altså da må antages at have haft ophold.
Personbillede_savnes Politik Historie Ledelse Ledere